CELEX: 31999R0379
Language: hr
Date: 1999-02-19 00:00:00
Title: Uredba Komisije (EZ) br. 379/1999 od 19. veljače 1999. o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize

03/Sv. 022
            
            
               HR
            
            
               Službeni list Europske unije
            
            
               130
            
         31999R0379
   
               L 046/15
            
            
               SLUŽBENI LIST EUROPSKE UNIJE
            
            
               19.02.1999.
            
         
      UREDBA KOMISIJE (EZ) br. 379/1999
   od 19. veljače 1999.
   o izmjeni Uredbe (EEZ) br. 2568/91 o karakteristikama maslinovog ulja i ulja komine maslina te o odgovarajućim metodama analize
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća br. 136/66/EEZ od 22. rujna 1966. o zajedničkoj organizaciji tržišta ulja i masti (1), kako je zadnje izmijenjena Uredbom (EZ) br. 1638/98 (2), a posebno njezin članak 35.a,
   budući da su Uredbom Komisije (EEZ) br. 2568/91 (3), kako je zadnje izmijenjena Uredbom (EZ) br. 2248/98 (4), određene karakteristike maslinovog ulja i ulja komine maslina te odgovarajuće metode analize;
   budući da, s ciljem usklađivanja uvjeta za pripremu uzoraka maslinovog ulja za analizu u skladu s Uredbom (EEZ) br. 2568/91, navedena Uredba treba zahtijevati da se međunarodna norma EN ISO 5555 koristi uz normu EN ISO 661 koja se već primjenjuje;
   budući da je, s ciljem omogućavanja razdoblja za prilagodbu novim normama i osiguravanja vremena za uvođenje načina njihove primjene, potrebno odgoditi primjenu ove Uredbe;
   budući da su mjere predviđene ovom Uredbom u skladu s mišljenjem Upravljačkog odbora za ulja i masti,
   DONIJELA JE OVU UREDBU:
   Članak 1.
   Članak 2. stavak 3. Uredbe (EEZ) br. 2568/91 zamjenjuje se sljedećim:
   
      „3.   Uzorci za utvrđivanje karakteristika ulja u skladu s Prilogom I. uzimaju se u skladu s međunarodnim normama EN ISO 661 o pripremi uzoraka za ispitivanje i EN ISO 5555 o uzorkovanju.”
   
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   Primjenjuje se od prvog dana četvrtog mjeseca od njezinog stupanja na snagu.
   
      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 1999.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL 172, 30.9.1966., str. 3025/66.
   
      (2)  SL L 210, 28.7.1998., str. 32.
   
      (3)  SL L 248, 5.9.1991., str. 1.
   
      (4)  SL L 282, 20.10.1998., str. 55.